mteb/MIRACLReranking huggingface dataset:
Metafysiikka (Aristoteles) Kirja II on mahdollisesti erillinen tai epäaito johdanto totuuden tutkimiseen ja luonnonfilosofian käsittelyyn. Merkittävimpänä Aristoteles toteaa, että täytyy olla olemassa jokin ensimmäinen prinsiippi, sillä olevaisen syy-seurausketjut eivät voi jatkua loputtomiin.
Human Accomplishment Murrayn mukaan suurimmat tieteen kärjessä ovat Newton, Galileo ja Aristoteles, filosofiassa Aristoteles, Platon ja Kant, musiikissa Beethoven, Mozart ja J. S. Bach, taiteessa Michelangelo, Picasso ja Rafael, kirjallisuudessa Shakespeare, Goethe ja Dante.
Meteorologia (Aristoteles) Aineilla Aristoteles tarkoittaa klassisia alkuaineita. Kaikki maan päällä olevat substanssit koostuivat näistä neljästä alkuaineesta. Kun esimerkiksi puuta verrataan kiveen, niiden väliset havaitut erot johtuvat siitä, että niissä on suhteessa eri määrä näitä alkuaineita.
Antiikin tiede Hänen mukaansa kaikella liikkeellä on syy, joka on kappaleeseen vaikuttava voima, ellei voimaa ole, kappale pysyy paikoillaan. Se on kuitenkin ristiriidassa havainnon kanssa, että jousella ammuttu nuoli liikkuu vaikkei mikään voima näytä sitä liikuttavan. Aristoteles yritti selittää nuolen liikkeen niin, että väliaine (ilma) aiheuttaa liikuttavan voiman. Aristoteles siis ajatteli, että mitä suurempi liikuttava voima kappaleeseen vaikuttaa, sitä nopeammin kappale etenee. Aristoteles hyväksyi kaarevan liikkeen ja suoraviivaisen liikkeen olemassaolon. Kaareva liike liittyi taivaankappaleisiin ja siksi se oli ikuista. Suoraviivainen liike sitä vastoin liittyi kuunaliseen maailmaan, jolloin sillä oli oltava alku- ja loppupiste Aristoteleen mukaan.
Khalkis Khalkis säilyi Ateenan alaisuudessa vuoteen 411 eaa. saakka. Tuolloin, keskellä peloponnesolaissotaa, se kapinoi jälleen yhdessä muiden euboialaisten kaupunkien kanssa. Tämän jälkeen kaupunki oli jonkin aikaa itsenäinen, mutta myöhemmin se oli jälleen Ateenan vallassa. 300-luvulla eaa. kaupunki tuli Makedonian vallan alle. Filippos II perusti kaupunkiin makedonialaisen varuskunnan vuonna 338 eaa., ja se toimi keskeisenä tukikohtana. Khalkiista olivat kotoisin muun muassa puhuja Isaios ja runoilija Lykofron. Filosofi Aristoteles eli kaupungissa viimeisen vuotensa ja kuoli siellä vuonna 322 eaa.
Maria Callas Vuonna 1969 italialainen elokuvaohjaaja Pier Paolo Pasolini palkkasi Callasin näyttelemään "Medea"-elokuvaansa. Elokuvasta tuli sensaatio, joka toi suurta julkisuutta sekä Callasille että Pasolinille.
Callasilla oli suhde kreikkalaisen laivanvarustaja Aristoteles Onassiksen kanssa. Kirjailija Nicholas Gagen mukaan Callas ja Onassis saivat lapsen 30. maaliskuuta 1960, mutta lapsi kuitenkin kuoli muutama tunti synnytyksen jälkeen. Tätä väittämää on kuitenkin kyseenalaistettu. Callasin ja Onassiksen yhdeksän vuotta kestänyt suhde loppui, kun Onassis tapasi Yhdysvaltain entisen presidentin John F. Kennedyn lesken, Jacqueline Kennedyn.
Onnellisuus Aristoteles käsitteli onnellisuutta (kreik. "eudaimonia") kirjassaan "Nikomakhoksen etiikka". Aristoteles oli sitä mieltä, että onnellisuus on elämän päämäärä, ja niin kauan kuin yksilö pyrkii hyvyyteen, hyvät teot seuraavat itsestään tästä kamppailusta, tehden yksilöstä hyveellisen ja siten onnellisen.
Politiikka (Aristoteles) Lopuksi Aristoteles luokittelee eri tapoja valita valtion virkamiehet: valitsijoina ja virkoihin kelvollisina voivat olla joko kaikki tai osa kansalaisista, ja valinta voidaan suorittaa joko vaaleilla tai arpomalla, tai kummallakin tavalla virasta riippuen.
Metafysiikka (Aristoteles) Metafysiikkan alaan sisältyy tärkeimpänä kaiken alkusyyn, ja yleensäkin kaikkien olemassa olevien ja tapahtuvien asioiden syiden, selvittäminen. Aristoteles halusi siis vastata samaan kysymykseen, jota joonialaiset luonnonfilosofit, pythagoralaiset ja Platon olivat pohtineet ennen häntä.
Herakleitos Herakleitoksen vaikutus on ollut kenties syvällisin kaikista esisokraatikoista. Monet filosofit, kuten Platon ja Aristoteles, ovat tunnustaneet hänen merkityksensä ontologisten ongelmien esillenostamisessa. Hänen ajatuksensa ”tulemisesta”, jossa ontologiset vastakohdat nähdään perustavasti toisiinsa kytkeytyneenä, on herättänyt enemmän pohdintaa. Herakleitos kirjoitti: ”Vastakohta tuo sopusointua. Epäsovusta tulee puhtain harmonia” (fragmentti 98). Sekä Platon että Aristoteles olisivat olleet tästä eri mieltä. Platon katsoi, että kaikella on yksi muuttumaton olemus. Aristoteles taas muotoili ensimmäisenä ristiriidattomuuden lain: ”Jostakin ei voida sanoa, että se on ja se ei ole samalla tavalla ja samaan aikaan.” Näin aristoteelinen logiikka on selvä vastakohta Herakleitoksen "logokselle", koska Herakleitokselle tyypilliset ilmaukset, kuten ”Olen koska en ole”, ovat ristiriidassa ristiriidattomuuden lain kanssa.
Antiikin tiede Vaikka Aristoteles olikin Platonin oppilas, ei hänen näkemyksensä ollut lähellä Platonia. Aristoteleen näkemys luonnosta oli selvästi maanläheisempi. Teoksissaan hän käsitteli logiikkaa, matematiikan teoriaa, biologiaa, fysiikkaa, kemiaa, kosmologiaa, psykologiaa ja anatomiaa filosofian eri osa-alueiden ohella. Hän vastasi myös luonnontieteiden jaottelusta tähtitieteeseen, maantieteisiin, kemiaan, fysiikkaan ja biologiaan. Euroopan ja Lähi-idän tieteen historian ja filosofian kannalta Aristoteles on kaikkein keskeisimpiä hahmoja, sillä hänen ajatukset säilyivät vallitsevina 2000 vuoden ajan, se on 80 % koko tieteen historiasta, kun alkuajankohta asetetaan Thalekseen. Aristoteles perusti opettajansa Akatemian ohelle Ateenaan koulun nimeltä Lykeion.
Aristoteles Aristoteleen käsityksen mukaan politiikkaa ja etiikkaa ei voikaan varsinaisesti erottaa toisistaan. Ihminen on luonnostaan yhteisöllinen olento, "zōon politikon" (), joka pyrkii elämään yhteisössä ja voi kehittyä ihmisenä ainoastaan yhteisön jäsenenä. Yhteisöllä Aristoteles tarkoitti pientä kaupunkivaltiota (kreikaksi , "polis").
Aristoteles Näin politiikka on siis etiikkaan läheisesti liittyvä käytännöllinen tiede, joka käsittelee hyvää elämää edellä mainitun kaltaisessa kaupunkivaltiossa. Valtion asioiden lisäksi Aristoteles laski politiikkaan kuuluvaksi myös kotitalouden asiat, koska perhekunta orjineen on ikään kuin valtio pienoiskoossa.
Aristoteles Aristoteles selvitti myös maailmankaikkeuden alkuperää ja ikää. Hänen mielestään maailmankaikkeus on ollut aina olemassa, ja se on myös ikuinen – jos maailmankaikkeus olisi syntynyt, sen tulisi myös hävitä. Syntymisen ja häviämisen sijasta taivaankappaleet ovat toisaalta mainitussa ikuisessa sfäärien pyörimisliikkeessä ja toisaalta sen elementit ikuisessa muuttumisliikkeessä.
Ousia Platon ja Aristoteles käyttivät termiä "ousia" ontologiassaan, ja termin filosofinen ja teologinen merkitys periytyy heiltä. Aristoteles käytti taksonomisessa luokittelussaan termiä "hypostasis" tarkoittamaan yleistä olemassaoloa (todellisuutta), ja termiä "ousia" tarkoittamaan erityistä substanssia, olemusta, olevaa, henkilöä tai oliota.
Gnothi seauton Aristoteles kuvaa, että Sokrates olisi käynyt itse Delfoissa kerran, lukenut ajatelman ja tullut näin johdatetuksi filosofiaan. Aristoteles on mahdollisesti halunnut syrjäyttää Platonin kuvauksen samasta aiheesta "Sokrateen puolustuspuheessa", ja esittää, että ihmisen ensisijainen velvollisuus on tuntea itsensä ja oma luontonsa.
Politiikka (Aristoteles) Kirja IV käsittelee eri valtiomuototyyppejä sekä valtion tehtäviä. Aristoteles aloittaa käsittelemällä ihanteellista valtiota koskevaa tutkimusta yleisellä tasolla. Hänen mukaansa ihannevaltion muotoilu vaatii olemassaolevien valtiotyyppien, niiden syntymisen, toiminnan ja säilymisen edellytysten, sekä niiden valtiomuotojen kumoutumisten syiden tuntemusta.
Aristoteles Aristoteleen persoonasta ei tiedetä paljoakaan. Aristoteleesta tehdyt patsaat ja rintakuvat, jotka on mahdollisesti tehty peripateettisen koulun alkuvuosina, esittävät hänet tuimailmeisenä, hieman normaalia lyhyempänä. Hänen kerrotaan olleen huomattavan hyvä puhuja jonkinlaisesta puheviastaan huolimatta. Hänen kerrotaan myös kiinnittäneen tarkkaa huomiota ulkoiseen olemukseensa, kuten vaatetukseensa. Aristoteleen teokset, testamentti, hänen kirjeistään säilyneet katkelmat sekä puolueettomien aikalaisten kommentit antavat ymmärtää, että hän oli luonteeltaan ylevämielinen, hyväsydäminen ja oikeudenmukainen, ja hänen kerrotaan olleen omistautunut perheelleen ja ystävilleen. Kun aristotelismi nousi uudelleen keskiajalla, Aristoteles näyttäytyi aikakauden kristityille kirjailijoille "viisasten mestarina", tyynenä ja majesteettisena hahmona vailla moraalisia heikkouksia. Näin Aristoteles on usein esitetty filosofiansa ruumiillistumana.
Nikomakhoksen etiikka Oman eettisen teoriansa osana Aristoteles kritisoi aikansa merkittävintä eettistä teoriaa, Platonin ideaoppiin kuuluvaa ajatusta korkeimmasta ideasta, ”universaalista hyvästä”. Aristoteles katsoi Platonin erehtyneen pitäessään ideoita ”tuonpuoleisina”. Tämä virhe johtui Aristoteleen mukaan Platonin tekemästä oletuksesta, että koska ihmismieli kykeni ajattelemaan jotain oliota ja sen abstraktia muotoa erillisinä, niiden tulee olla olemassa erillisinä. Aristoteles katsoi, että ihmismieli ajatteli luonnostaan abstraktioita, ja ettei idean erottaminen olioista tarkoittanut sitä, että ideat olisivat olleet olemassa olioista erillisinä. Aristoteleen mukaan hyvä ei voinut myöskään olla yksi idea, koska se oli yhteinen useille eri kategorioille, eikä hyvää myöskään tutki mikään yksi tiede, vaan se on yhteinen useille tieteille.
Sokraattinen menetelmä Aristoteles antoi Sokrateelle kunnian ennen kaikkea induktiivisten argumenttien ja yleisten määritelmien kehittämisestä. Hän piti näitä välttämättöminä koko tieteelliselle menetelmälle ("Metafysiikka" XIII.4). Erikoista oli kuitenkin, että Aristoteles oli sitä mieltä, etteivät nämä menetelmät sovi etiikan tutkimiseen, johon Sokrates menetelmää käytti.
Metafysiikka (Aristoteles) Näin Aristoteles vastusti Platonin ideaopin mukaista ajatusta, jossa punaisuus, punaisuuden muoto, olisi olemassa erillisenä kaikista punaisista asioista. Näin hän oli eri mieltä kuin platonilaiset realistit, sanoen, että universaalit ovat kyllä olemassa ajassa ja paikassa, mutta että ne ovat kaikkialla ympärillämme, eivät missään platonilaisessa taivaassa.
Taloustieteen historia Antiikin aikana huomattavin talouden tutkija oli Aristoteles, joka piti sekä rahaa että vaihdantaa tärkeinä yhteiskunnan ilmiöinä. Aristoteles ei vielä käyttänyt kreikan kielen taloutta tarkoittavaa sanaa "oikonomia", josta oppisana "ekonomia" on peräisin. Rahalla oli Aristoteleen mielestä merkitys sekä arvon mittana että vaihdon välineenä.
Aristoteles Aristoteles teki siis eron älyllisten ja moraalisten hyveiden välille. Älylliset hyveet ovat moraalisten yläpuolella. Viisas ihminen valitsee korkeimman mahdollisen hyveen, joka muodostuu kaikkein korkeimmanasteisesta toiminnasta, älyllisestä mietiskelystä. Mietiskelevä elämä on näin ollen se tapa elää, joka tuo ihmiselle suurimman onnen.
Aristoteles Tämän lisäksi Aristoteles kirjoitti aistien toiminnasta, muistamisesta ja unista sekä tämän kaiken kytkeytymisestä sieluun muun muassa teoksissa "Aisteista ja aistimisesta", "Muistista ja muistamisesta", "Unesta ja valveesta" ja "Unista ennustamisesta". Psykologisiin asioihin viitataan myös monissa filosofisemmissa teoksissa sekä joissakin luonnontieteellisissä, kuten eläinopillisissa teoksissa.
Mika Salo Circuit Mika Salo Circuit on karting-rata Etelä-Pohjanmaalla Kauhavan Alahärmässä. Rata on osa PowerPark-monitoimipuistoa. Se on nimetty suomalaisen Formula 1 -kuljettaja Mika Salon mukaan. Hän on myös ollut mukana suunnittelemassa rataa. Radan omistaa ja on rakennuttanut teollisuusneuvos Jorma Lillbacka.
Lillbacka Powerco Lillbacka Powerco Oy on suomalainen hydraulisia letkuliitinpuristimia valmistava yritys ja omistaa Kauhavan Alahärmässä sijaitsevan PowerPark-monitoimipuiston. Yrityksen toimitusjohtaja on Pekka Lillbacka ja hallituksen puheenjohtajana toimii teollisuusneuvos Jorma Lillbacka. Yritys perustettiin vuonna 1969 nimellä Lillbackan Konepaja. Lillbacka Powercon kotipaikka on Kauhavan Alahärmä.
Jorma Lillbacka Jorma Juhani Lillbacka (s. 1946 Kauhava) on kauhavalainen yrittäjä ja sijoittaja, jolle on myönnetty teollisuusneuvoksen arvonimi. Lillbacka toimii Lillbacka Powerco Oy:n ja Lillbacka Global Oy:n hallitusten puheenjohtajina. Nykyisin Lillbacka omistaa Lillbacka Powerco Oy:n kautta Kauhavan Alahärmässä sijaitsevan PowerPark-monitoimipuiston, johon kuuluu PowerLand-huvipuisto. Hän on itse aktiivisesti mukana suunnittelemassa ja kehittämässä puistoa.
Trulon – The Shadow Engine Peli pohjautuu Johan Lillbackan luomaan fantasiamaailmaan. Pelin lisäksi PowerPark on järjestänyt teatteriesityksiä. Lillbacka on kirjoittanut maailmaan sijoittuvia kertomuksia yhdessä Jak Koken kanssa.
Rölli-peikko Alahärmässä sijaitsevassa Powerparkin monitoimipuistossa on Röllikylä-niminen teemapuisto. "Röllin sydän" -elokuvaan perustuva teemapuisto avattiin 1. kesäkuuta 2009. Kylän suunnitelman on tehnyt Janne Kopu.
PowerPark Raviradan historiassa ensimmäiset palkinnot valjakoille jaettiin 7.5.2016 kun radalla järjestettiin paikallisravit. Ensimmäinen voittaja valjakko oli shetlanninponi Niemenpellon Miner ja veteliläinen Sini Haapasalo. Yleisöä paikalle oli saapunut noin tuhat.
Fabbri Fabbri Group tarjoaa valikoiman huvipuistolaitteita aina vuoristoradoista flätteihin. Fabbrin laitteita ovat mm. Booster ja tehostettu vapaapudotus Mega Drop, joista Booster löytyy Alahärmässä (nyk. Kauhava) sijaitsevasta PowerParkin monitoimipuistosta.
Ilotulitus Vuonna 2013 ja 2014 on järjestetty Alahärmän Powerparkissa syyskuun alussa avoimet ilotulituskisat, joista on kehittynyt uudet joskin SM-kisat. Tähän kisaan osallistui vuonna 2014 Suomen kaikki 6 ammattimaista ilotulitusnäytösten järjestäjää.
PowerPark Satumaassa kuvattiin syyskuussa 2012 "Rölli ja kultainen avain" -niminen elokuva. Kyseessä on musiikin siivittämä koko perheen elokuva. Elokuvan tuotti Matila Röhr Nordisk Oy:n Marko Röhr ja ohjaa Taavi Vartia.
Huvipuisto (televisio-ohjelma) Huvipuisto oli MTV3-kanavalla 30. kesäkuuta 2012 alkanut viihdeohjelma, jonka juontajana toimi Viivi Avellán. Ohjelmassa kymmenen henkilöä kilpaili toisiaan vastaan Powerparkin elämyspuistossa. Ohjelma oli kymmenosainen, ja sen oli tuottanut Mikael Tammi.
Dingo (yhtye) Helmikuussa 2018 tiedotettiin kosketinsoittaja Leena Peisan ja rumpali Saska Ketosen liittyneen yhtyeeseen. Yhtye ilmoitti myös, että Dingo tultaisiin näkemään ainakin Rovaniemen IskelmäKesä-kaupunkifestivaaleilla heinäkuussa ja Härmän PowerParkissa elokuussa 2018.
Lillbacka Powerco Yritys valmistaa vuosittain tuhansia tuotantokäyttöön soveltuvia, kannettavia ja pöydälle asennettavia puristimia. Myös mutteripuristimet ja letkuleikkurit kuuluvat tuotevalikoimaan. Noin 95 prosenttia yhtiön Suomen tehtaiden tuotannosta viedään ulkomaille. PowerParkissa on noin 450 000 kävijää vuodessa.
Alahärmän hyppyrimäet Mäkiennätyksen 5,5 metriä ovat hypänneet Matias Vistinmäki kaksi kertaa 9.2.2008 Liito-orava Cupissa ja Rasmus Koivisto 16.2.2014 Liito-orava Cupissa. Naisten mäkiennätyksen 6,0 metriä on hypännyt Elsa Thors 25.1.2015 PowerPark Lady Cupissa.
Great Coasters International Suomessa on yksi GCI:n suunnittelema ja toteuttama vuoristorata Thunderbird, joka valmistui vuonna 2006. Se sijaitsee Etelä-Pohjanmaalla Kauhavan kunnassa PowerLand-nimisessä huvipuistossa, joka on osana PowerPark-monitoimipuistoa. Samalla Thunderbird on ensimmäinen vuoristorata, jonka yritys on toteuttanut Euroopassa.
Etelä-Pohjanmaan maakunta Suosittuja matkailukohteita Etelä-Pohjanmaalla ovat Kauhavalla sijaitseva Powerpark-huvipuisto, Suomen toiseksi suurin eläintarha Ähtärin eläinpuisto, Lappajärven kraatterijärvi ja Veljekset Keskinen Oy -kyläkauppa, joka on Helsingin Stockmannin jälkeen myynniltään Suomen toiseksi suurin tavaratalo.
PowerPark Puiston yksi ensimmäisistä laitteista traileriversio vapaapudotustornista Mega Drop poistui laitevalikoimasta vuonna 2011. Laitteen korvasi uusi 75 metriä korkea ja kapasiteetiltaan suurempi 24 henkilöä kerrallaan vetävä italiaisvalmistaja Moser Ridesin toteuttama vapaapudotustorni. Uuden tornin nimeksi valittiin Dragon Tower.
Kummitusjuna Suomessa kummitusjunia ovat muun muassa "Kyöpelinvuoren hotelli" Linnanmäellä , "Dark Ride" Suomen Tivolissa, "Kummitusjuna" Tykkimäellä, "Devil's Mine Hotel" PowerParkissa ja "Fresh blood bank" Tivoli Sariolassa. 
Linnanmäen kummitusjuna uusittiin kokonaan vuodeksi 2013. Nokkakiven huvipuistoon lisättiin uusi kummitusjuna kesäksi 2013.
RoadHouse RoadHouse on Kauhavan Alahärmässä sijaitseva kauppakeskus, jonka pinta-ala on 5000 neliömetriä. RoadHouse sijaitsee PowerParkin läheisyydessä, valtatie 19 varrella. Kauppakeskus avattiin torstaina 15. toukokuuta 2014. Tiloissa toimii K-Market, Subway, vaatemyymälä, sisustusmyymälä, ravintola-kahvila sekä torimainen herkupuoti. Lisäksi pihalla on Nesteen kylmäasema.
Junker (vuoristorata) Junker on vuoristorata Powerparkissa. Laitteen erikoisuus on nopea kiihtyvyys; Junker kiihtyy nollasta sataan vain 1.9 sekunnissa (vertailun vuoksi mainittakoon, että F1-auto tarvitsee siihen reilut 2 sekuntia). Rata on 860 metriä pitkä ja parhaimmillaan kyydissä olevat tuntevat 4,5 G:n voimat. Laitteen huippunopeus on 100 km/h.
Thunderbird (vuoristorata) Thunderbird on maailman pohjoisin täysimittainen puinen vuoristorata. Se sijaitsee Lapuanjoen rannassa Etelä-Pohjanmaalla Kauhavan kunnassa Powerpark-monitoimipuistossa. Vuoristoradan on suunnitellut amerikkalainen puisten vuoristoratojen rakentamiseen erikoistunut Great Coasters International (GCI). Vuoristoradan tilaajana oli monitoimipuiston taustalla toimiva Lillbacka Group. Thunderbird on GCI:n ensimmäinen rata Euroopassa.
Zamperla Zamperla pyrkii valmistamaan myös nuoremmille lapsille ja massatuotantoon sopivia laitteita useiden sen kilpailijoiden keskittyessä yhä suurempiin ja nopeampiin vuoristoratoihin. Suomessa Powerparkissa, Särkänniemessä sekä Linnanmäellä on useita Zamperlan valmistamia erityisesti lapsille tarkoitettuja laitteita. Esimerkiksi Särkänniemen vuoden 2005 uutuuslaite Trombi sekä 2010 vuoden uutuuslaite MotoGee ovat Zamperlan valmistamia.
PowerPark Mika Salo Circuit on Formula 1 -tasoinen ulkokartingrata. Yksityishenkilöt pääsevät ajamaan ja seuraamaan kartingia, ellei ole kilpailuviikonloppu. Entinen Formula 1 -kuljettaja Mika Salo on osallistunut radan suunnitteluun. Radalla on ajettu sen perustamisesta saakka vuosittain lajin MM-tason osakilpailu. Katettujen katsomoiden alla sijaitsee 2 000 istumapaikkaa.
Trulon – The Shadow Engine Trulon – The Shadow Engine on Tamperelaisen Kyy Gamesin kehittämä vuoropohjainen taktinen roolipeli. Pelin ovat julkaisseet PowerPark ja Headup Games. Peli on julkaistu älypuhelimille sekä tietokonealustoille Steam-palvelussa: tuettuja alustoja ovat Android, iOS, Linux, macOS ja Windows. Peli on julkaistu myös PlayStation 4 ja Xbox One -konsoleille vuonna 2017.
Vekoma Vekoma on hollantilainen huvipuistolaitteita valmistava yritys, joka on kuuluisa mm. Boomerang-radastaan, josta esimerkkinä on PowerParkin Cobra.
Vekoman kotipaikka on Vlodropin kaupunki.Muita Vekoman laitteita ovat Enigma, Giant Inverted Boomerang, Hurricane, Illusion, Invertigo, LSM Coaster (996m), LSM Coaster (Disney), Powered Coaster ja Wild Mice. Vekoma oli tehnyt myös Tampereen Särkänniemessä olleen Korkkiruuvi-radan.
Härmän rautatieasema Kesällä 2016 rakennettiin Kauhavan kaupungin kustantamana uusi 350:n metrin pituinen matkustajalaituri, pysäköintialue ja kulkuyhteydet päällystettynä, valaistus ym. varusteet ja informaatiojärjestelmä (mm. kuulutus, opasteet, merkit). Hanke toteutettiin esteettömänä. Kesästä 2017 alkaen asemalla alkoi pysähtyä kaksi etelästä saapuvaa ja kaksi pohjoisesta saapuvaa henkilöliikenteen junaa kesäkaudella. Junien pysähdykset suunnataan etenkin läheisyydessä toimivan huvipuisto Powerparkin tarpeisiin.
Cheerleading Suomessa järjestetään vuosittain lajin SM-karsintakilpailut, SM-kilpailut, Euroopan Liigaan kuuluvat May Madness -kilpailut (Trio Areena, Vantaa), Summer Cheer Cup -kilpailut (PowerPark, Alahärmä), Twin Towers Competition (uusi nimi) (järjestetään eri paikoissa), edistyneen tason Super cheer -kilpailut (Energia Areena, Vantaa), sekä ensimmäistä kertaa vuonna 2015 järjestetyt, aloittelija-sarjojen kilpailijoille tarkoitetut Winter Wildness- kilpailut (Energia Areena, Hämeenlinna). Näiden lisäksi järjestetään ympäri Suomen aluekilpailuja, ja myös cheerleadingseurat voivat järjestää omia kilpailujaan.
Devil’s Mine Hotel Devil’s Mine Hotel on Kauhavan PowerParkissa sijaitseva interaktiivinen kummitusjuna, jossa matkustajien tehtävänä on kerätä pisteitä tähtäämällä leikkipistooleilla pieniin punaisiin pisteisiin. Matkustajan painaessa pistoolin nappia, piipusta tulee pieni punainen valo ja oikea pistoolin ääni. Kun matkustaja on painanut nappia punaisen pisteen kohdalla, kuuluu piippaus joka kertoo että matkustaja on saanut pisteen ja punainen piste sammuu hetkeksi. Tällöin myös jokin yksityiskohta saattaa liikkua. Vaunuissa on tilaa neljälle matkustajalle ja kaikilla matkustajilla on oma pistooli ja pistelaskuri. Devil’s Mine Hotelin on valmistanut italialainen Gosetto.
Teollisuusyhteiskunta Historiassa ei ole niinkään kiistelty teollisuustuotannon tarpeesta, vaan siitä kuka omistaa tuotantovälineet. Kapitalismin mukaan tehtaanomistajien tulee omistaa tuotantovälineet ja tämä onkin ollut vallitseva käytäntö teollisuusyhteiskunnan alusta alkaen. Sosialismin mukaan tehtaanomistajien sijaan valtion pitäisi omistaa tuotantovälineet. Pierre-Joseph Proudhonin kehittämän mutualismin mukaan tehtaanomistajien sijaan työntekijöiden pitäisi omistaa tuotantovälineet yhdessä. Proudhonin anarkististen ajatusten pohjalta syntyi myöhemmin ammattiyhdistystoimintaa kannattava syndikalismi.
Fortum Fortum omistaa Suomessa Loviisan ydinvoimalaitoksen ja 26,6  Teollisuuden Voimasta, joka omistaa Olkiluodon ydinvoimalaitoksen. Ruotsissa Fortum omistaa 45,5  Oskarshamnin ydinvoimalaitoksesta ja 22  Forsmarkin ydinvoimalaitoksesta.
Ketjukaruselli Vuonna 1972 Saksassa kehitettiin uusi ketjukarusellityyppi, "Wellenflug". Siinä karusellin rungon pyörivä yläosa kallistuu lisäksi puolelta toiselle, mikä tekee matkustajien liikeradasta aaltomaisen. Vuonna 2003 itävaltalainen Funtime-yritys kehitti Star Flyer -ketjukarusellin, joka pyörimisen lisäksi nousee monen kymmenen metrin korkeuteen. Tällainen karuselli on esimerkiksi Kööpenhaminan Tivolin Himmelskibet, joka nousee 80 metrin korkeuteen. Suomessa tällaisia laitteita ovat Särkänniemen Ilmaveivi, Tykkimäen Kouvola-karuselli ja Star Flyer, Linnanmäen Ketjukaruselli, PowerParkin Fiesta Mexicana ja Wave Swinger, Wasalandian Wave Swinger, Tivoli Sariolan Ketjukaruselli ja Minikeinu, Tivoli Seiterän Ketjukaruselli ja Suomen Tivolin Ketjukaruselli ja Pellekaruselli.
Zëri Vuonna 2018 Remzi Ejupi omisti Zëristä 50 % ja Lazim Destani 50 %. Ejupi omistaa myös matkatoimisto Eurokohan, FC Pristina -jalkapalloseuran ja hänellä on liiketoimia Saksassa. Destani omistaa myös tekstiiliyritys Kosovatexin.
Ilpo Kokkila Kokkila omistaa Pontos Oy:n, joka omistaa Tallinnan Sokos Hotel Virun kiinteistön ja viereisen kauppakeskuksen. Lisäksi hän omistaa Portugalin Algarvessa maa-alueen, jonne on rakenteilla viiden tähden kylpylähotelli, golfkenttä ja loma-asuntoja.
Varallisuus Suomen kotitalouksien nettovarallisuuden mediaani oli vuonna 2013 yhteensä 110 000 euroa. Keskimääräinen nettovarallisuus oli 195 300 euroa, mikä on seuraus siitä, että varallisuus on jakautunut epätasaisesti. 
Varakkain kymmenesosa omisti nettovaroista noin 45 %. Vähävaraisin puolikas kotitalouksista omisti varoista ainoastaan 7 %. Nettovarallisuus oli negatiivinen noin 9 prosentilla kotitalouksista. Niiden velat ylittivät varojen arvon. Vastaavasti vuonna 2016 varakkain kymmenesosa omisti nettovaroista jo noin 47 %. Vuonna 2016 vähävaraisin puolikas kotitalouksista omisti varoista ainoastaan noin 6 %.
Atradius Grupo Compañía Española de Crédito y Caución, SL (Grupo CyC) omistajayritys omistaa 73,84% Grupo Catalana Occidentesta. Grupo CyC omistaa 64,23% Atradius N.V.:n osakkeista. Grupo Catalana Occidente Grupo Catalana Occidente on joko suoraan tai välillisesti ryhmän vakuutusyhtiöiden emoyritys ja listattuna Barcelonan sekä Madridin pörsseissä. GCO omistaa 83,20% Atradius N.V.:n osakkeista, joista 35,77% omistaa joko suoraan tai välillisesti 47,43% emoyritys Grupo CyC.
ITV ITV on useiden televisiokanavien verkko, joka muodostuu ITV1-kanavasta, joka on viidentoista itsenäisen alueellisen toimijan muodostama palvelu, sekä kolmesta valtakunnallisesta digitaalisesta kanavasta, joita johdetaan Lontoosta käsin. Viime vuosikymmenten aikana alueellisten toimijoiden omistussuhteet ovat muuttuneet niin, että itsenäisiä yhtiöitä on jäljellä enää kolme. "ITV plc" omistaa Englannin, Walesin, eteläisen Skotlannin ja Kanaalisaarten toimijat, "STV plc" omistaa keskisen ja pohjoisen Skotlannin toimijat ja "UTV plc" omistaa Pohjois-Irlannin toimiluvan. Vielä vuoteen 2011 saakka Kanaalisaarten toimiluvan omisti Yattendon Median tytäryhtiö "CTV plc (Channel Television)".
Rölli ja kultainen avain Elokuvan on tuottanut Marko Röhr tuotantoyhtiö MRP Matila Röhr Productionsista. Sama taho on vastannut myös aiemmista Rölli-elokuvista "Rölli – hirmuisia kertomuksia" (1991), "Rölli ja metsänhenki" (2001) ja "Röllin sydän" (2007). Elokuvaprojekti sai Suomen elokuvasäätiöltä 700 000 euron tuotantotuen. Lisäksi tukea ovat antaneet Pohjoismainen elokuva- ja televisiorahasto, Yle, Turun Seudun Kehittämiskeskus (Länsi-Suomen elokuvakomissio) ja Powerpark, jossa elokuvaa on myös kuvattu. Puiston Röllikylä on avoinna yleisölle, ja alueelta löytyy myös muuta elokuvan lavastusta kuten röllivanhusten mökit sekä Tirehtöörin ja Milli Menninkäisen sirkusvaunut. Kylässä on kuvattu myös elokuvan jatko-osa, "Rölli ja kaikkien aikojen salaisuus". Rollicityn kohtaukset on kuvattu Ruissalossa ja Kakolanmäellä Turussa, ja lavasteet ovat siellä yhä.
Wasalandia Wasalandian omisti espanjalainen Aspro Ocio, S.A. vuonna 2007 ostamansa Puuharyhmä Oyj:n kautta. Sama yritys omistaa yli 30 huvipuistoa, esimerkiksi Tervakosken Puuhamaan. Wasalandia siirtyi Puuharyhmä Oyj:lle vuonna 2001 Vaasan kaupungilta, joka omisti huvipuiston Wasalandia Oy:n kautta. Myös Wasalandian kiinteistöt olivat Aspron omistuksessa. Huvipuiston maskotit olivat Walle- ja Walma-nalle.
Leopold Lerche Lerche omisti 1908–1917 Puotilan kartanon ja tämän jälkeen hän omisti vuodesta 1916 Sköldvikin kartanon Porvoon maalaiskunnassa sekä vuodesta 1918 alkaen puolet Linderiltä hankitusta Kytäjän kartanosta, toisen puolen omisti Nobel-Standard-yhtiö, jonka toimitusjohtaja Lerche oli. Lerchen perheen kaupunkiasuntona oli vuodesta 1901 lähtien Itäinen Puistotie 7:ssä sijainnut Villa Kleineh.
Dalmore Tislaamon omistaa Whyte and Mackay Ltd, jonka taas omistaa filippiiniläinen Emperador Inc.
Radio Alex Helsingin aseman omisti kokonaan Alexpress, Tampereen ja Oulun asemista se omisti viidenneksen.
Northern &amp; Shell Northern & Shell on brittiläinen kustannus- ja televisioyhtiö, jonka omistaa Richard Desmond. Se julkaisee Daily Expressiä, Daily Staria sekä juorulehtiä OK!, New! ja Star. Lisäksi yhtiö omistaa Portland TV:n, johon kuuluu mm. aikuisviihdekanavat Television X ja Red Hot TV. Se omisti aiemmin myös tv-kanavat Channel 5, 5* ja 5USA, mutta myi ne Viacomille toukokuussa 2014.
Mühlebergin ydinvoimalaitos Ydinvoimalaitoksen omistaa berniläinen pörssiyhtiö "BKW Energie AG", josta Bernin kantoni omistaa enemmistön.
Greyhound Lines Greyhound Lines perustettiin vuonna 1914. Sen omistaa FirstGroup America, jonka taas omistaa brittiläinen FirstGroup.
Markantalo Markantalon omisti sama pörssiyhtiö DSG international plc, joka omistaa myös samalla toimialalla toimivan Gigantin.
Haaga (kauppala) Kauppalan suurin maanomistaja oli pitkään Oy M. G. Stenius, joka omisti Hagan ja Backaksen kantatilat sekä niistä vielä yksityisille myymättömät tontit. Helsingin kaupunki osti yhtiön kaikki osakkeet ja vuoden 1938 viimeisenä päivänä sille siirtyi 282,13 hehtaaria kauppalan aluetta. Jo aiemmin kaupunki oli omistanut Haagassa 29,14 ha maata.
Muu osa maasta oli pääasiallisesti yksityisten omistuksessa. Haagan kauppala omisti itse vain 2,43 ha maastaan. Alue käsitti koulutontin, tulevan kirkon tontin, urheilukentän tontin, tietontin ja kaksi kaivotonttia katua ja kaivoa varten. Huopalahden seurakunta omisti kauppalassa kirkon ja vastaisuudessa rakennettavan pappilan tontin. Valtio omisti puolestaan pakkolunastetun rautatiealueen ja poliisiaseman tontin.
Stowa STOWA on Engelsbrandissa, Saksassa perustettu rannekellomerkki. Sen omistaa Jörg Schauer, joka omistaa myöskin Schauer-rannekellobrändin ja DUROWE-rannekellonvaraosabrändin.
Glasgow’n kansainvälinen lentoasema Lentoaseman omistaa BAA, joka omistaa myös Heathrow’n, Gatwickin, Stanstedin, Edinburghin, Aberdeenin ja Southamptonin lentoasemat.
Juventus FC 27. kesäkuuta 1967 Juventus Football Clubista tuli osakeyhtiö (ital. "Società per Azioni"). 3. joulukuuta 2001 torinolaisseura listautui Italian pörssiin. Juventuksen osakkeet on jaettu seuraavasti: 60 % omistaa Exor S.p.A. tai paremmin tunnettuna Agnellien perhesäätiö (Giovanni Agnelli & C.S.a.p.a – group), 7,5 % omistaa Libyan Arab Foreign Investment Co. ja jäljelle jäävät 32,5 % omistaa muut osakkeenomistajat.
AfterDawn.com "AfterDawn.comin" omistaa oululainen vuonna 2003 perustettu "AfterDawn Oy", joka omistaa muitakin sivustoja; "Download.fi", "Blasteroids.com", "MP3Lizard.com" ja "Puhelinvertailu.com".
Marvel Entertainment Vuosien varrella Marvel Entertainment on tullut useisiin kumppanuuksiin ja neuvotteluihin muiden yritysten kanssa useissa yrityksissä. Vuodesta 2017 lähtien Marvelilla on elokuvien lisenssisopimuksia 20th Century Foxin (joka omistaa Ryhmä-X:n), Constantin Filmin (joka omistaa Ihmenelosten elokuvaoikeudet, mutta jolla on jakelussopimus 20th Century Foxin kanssa) ja Sony Picturesin (joka omistaa Hämähäkkimiehen) kanssa. Lisäksi Universalin kanssa tehdyistä sopimuksista huolimatta Walt Disney Parks ja Resortsissa on esiintynyt myös Marvelin hahmoja ja ominaisuuksia.
Ferdinand von Wright (poliitikko) Von Wright omisti vuodesta 1916 Kirkkonummella Abramsbyn kartanon ja hän omisti myös Danskarbyn kartanon 1916–1921.
Yrjö Wigren Oy Wigrenin perhe omisti yrityksen 1917–1987 ja Salosen perhe 1987–2011. Nykyisin yrityksen omistaa Inter­avanti Oyj.
Yyterin kartano Nykyisin kartanon omistaa liikennelentäjä, kiinteistösijoittaja Ville Majasaari. Metsäalueet omistaa nykyisin UPM-Kymmene. Alueella toimii myös ratsastuskoulu.
Schneider Electric Schneider Electric omistaa vaasalaisen Vamp Oy:n. Se omisti myös 2000-luvun alussa jonkin aikaa tamperelaisen Nokian Kondensaattorit Oy:n.
William Shakespeare Stratford-upon-Avonin Pyhän kolminaisuuden kirkon kirjoista löytyy 26. huhtikuuta 1564 latinankielinen kastemerkintä "Guilelmus filius Johannes Shakespere" eli "William, John Shakespearen poika". Kasteen ajankohdan mukaan on syntymäpäiväksi yleisesti arveltu 23. huhtikuuta. Arvio perustunee etupäässä siihen, että kyseinen päivä on Pyhän Yrjön päivä, joka 1800-luvulla katsottiin Englannin kansallisrunoilijalle sopivaksi syntymäpäiväksi. Shakespeare saattoi syntyä myös 21. tai 22. päivänä.
William Shakespeare Williamin isä oli menestyvä hansikaskauppias ja raatimies, äiti vanhaa vaurasta sukua. Molemmat vanhemmat olivat todennäköisesti lukutaidottomia – vaikka isä toimi korkeimmillaan Stratfordin pormestarina, hän kirjoitti nimensä aina puumerkillä. Williamin uskonnosta on kahdenlaista käsitystä: hän eli protestanttina, mutta jotkut esittävät hänen olleen taustaltaan ja omalta uskoltaan katolinen. Esimerkiksi elämäkerturi Anthony Holden on arvellut Williamin isää katoliseksi tämän talon kattorakenteista vuonna 1757 löytyneen testamentin perusteella. John Shakespeare olisi luultavasti pyrkinyt salaamaan asian, ja ajan katolisten vaino saattoi olla osasyy hänen elämänsä loppupuolen talousongelmiin.
William Shakespearen Romeo ja Julia William Shakespearen Romeo ja Julia ("William Shakespeare’s Romeo + Juliet") on vuonna 1996 ensi-iltansa saanut elokuvasovitus William Shakespearen näytelmästä "Romeo ja Julia". Sen on ohjannut Baz Luhrmann, ja pääosissa Romeota ja Juliaa näyttelevät Leonardo DiCaprio ja Claire Danes.
William Shakespearen Kesäyön unelma William Shakespearen Kesäyön unelma on vuonna 1999 ensi-iltansa saanut Michael Hoffmanin ohjaama romanttinen komedia. Elokuva perustuu nimensä mukaisesti William Shakespearen näytelmään.
William Shakespeare William oli John Shakespearen ja Mary Ardenin kahdeksasta lapsesta kolmas. Hänellä oli neljä siskoa ja kolme veljeä. William oli lapsista ensimmäinen joka selviytyi yli lapsuusiän, vaikka pian Williamin synnyttyä Stratfordiin saapui ruttoepidemia, joka vei joka seitsemännen asukkaan kaupungissa.
Luettelo William Shakespearen näytelmien elokuvasovituksista William Shakespearen näytelmistä on tehty yli 410 täyspitkää elokuva- ja televisioversiota, mikä tarkoittaa Shakespearen olevan eniten filmatisoitu kirjailija millä tahansa kielellä. Tämä johtuu muun muassa siitä, että elokuvan alkuaikoina varakas keskiluokka halusi nähdä Shakespearen ja muiden suurten kirjailijoiden teosten klassikkosovituksia. Tunnettujen teatterinäyttelijöiden käyttö toi myös elokuvalle lisää arvovaltaa uutena kulttuurin muotona. 
Osa elokuvasovituksista on uskollisia alkuperäiselle tekstille ja dialogille, kun taas osa hyödyntää vain tarinan juonta."HUOMAA: Sarjat "ShakespeaRe-Told", "" ja "BBC Television Shakespeare" on käsitelty edellä jaksossa olleen näytelmän kohdalla.
William Shakespeare William Shakespeare (kastettu 26. huhtikuuta 1564 Stratford-upon-Avon, Warwickshire – 3. toukokuuta 1616 Stratford-upon-Avon, Warwickshire) oli englantilainen näytelmäkirjailija ja runoilija. Hänen katsotaan olevan historian merkittävimpiä kirjailijoita ja aikansa etevimpiä englannin kielen taitajia. Shakespeare kirjoitti useita näytelmiä, niin tragedioita kuin komedioitakin, sonetteja ja runoja. Shakespeare kirjoitti teoksensa vuosina 1585–1613, mutta näytelmien kirjoitusjärjestystä ei tiedetä varmasti.
Ensimmäinen foliopainos Ensimmäinen foliopainos (, alkuperäiseltä nimeltään "Mr. William Shakespeare's Comedies, Histories, & Tragedies") on vuonna 1623 julkaistu kokoelma William Shakespearen näytelmiä. Siihen kuuluu 36 Shakespearen näytelmää, joista noin puolet julkaistiin foliossa ensimmäistä kertaa painetussa muodossa. Kokoelma on yksi merkittävimmistä Shakespearen tuotantoa käsittelevistä lähdeaineistoista.
Kaarlo Slöör Slöör julkaisi runoja salanimellä Santala, muun muassa "Mansikoita ja mustikoita" -nimisessä kalenterissa 1860, ja suomensi William Shakespearen Macbethin 1864 ja osia Vänrikki Stoolin tarinoista sekä Henrik Ibsenin Nukkekoti-näytelmän. Ensin mainittu oli ensimmäinen Suomessa koskaan tehty Shakespeare-suomennos. Slöör sai Suomalaisen Kirjallisuuden Seuran palkinnon samana vuonna eli 1864.
Shakespeare: The Animated Tales Shakespeare: The Animated Tales (tunnetaan myös nimellä The Animated Shakespeare) on Leon Garfieldin luoma brittiläinen animaatiosarja, joka perustuu William Shakespearen näytelmiin.
Daniel Hjort (näytelmä) Daniel Hjort on vuonna 1862 kantaesitetty Josef Julius Wecksellin näytelmä. Sitä pidetään Aleksis Kiven tuotantoa edeltävän ajan ainoana merkittävänä suomalaisena näytelmänä sekä yhtenä parhaista milloinkaan ruotsin kielellä kirjoitetuista historiallisista näytelmistä. On myös arvioitu, että Wecksellin "Daniel Hjort" on merkittävin ennen August Strindbergiä kirjoitettu ruotsinkielinen näytelmä. Se sisältää vaikutteita Wecksellin esikuvilta, kuten William Shakespeare, Friedrich Schiller ja Victor Hugo, mutta näytelmää on kiitetty myös omaperäisestä psykologisesta henkilökuvauksesta sekä draamallisesta voimasta.
William Shakespeare Joidenkin teorioiden mukaan joku kirjailija tai ryhmä kirjailijoita käytti Shakespeare-nimeä vain pseudonyyminä eikä stratfordilaisella William Shakespearella ollut teosten kanssa mitään tekemistä. Teorioiden mukaan tällaisia kirjailijoita voisivat olla esimerkiksi Sir Francis Bacon, Oxfordin jaarli Edward de Vere, Christopher Marlowe, Sir Henry Neville tai jopa kuningatar Elisabet I.
Rakastunut Shakespeare Rakastunut Shakespeare on () yhdysvaltalainen romanttinen komediaelokuva vuodelta 1998. Se on tarina nuoresta William Shakespearesta, joka kärsii rahanpuutteesta, naisongelmista ja kirjoittamisen lamasta. Jotkut elokuvan hahmoista ja vuoropuhelusta ovat viittauksia Shakespearen teoksiin.
William Shakespeare Sonettien lisäksi Shakespeare kirjoitti pitemmät kertovat runoelmat "Venus ja Adonis" sekä "Lucrece". Ne on molemmat omistettu Shakespearen mesenaatille Henry Wriothesleylle. Shakespeare kirjoitti myös eräitä muita lyhyempiä runoja.
BBC Television Shakespeare BBC Television Shakespeare on brittiläinen William Shakespearen näytelmien televisioversioiden sarja, jonka on luonut Cedric Messina. "BBC Television Shakespeare" esitettiin Iso-Britanniassa alun perin 3. joulukuuta 1978 – 27. huhtikuuta 1985. Sarjaan kuuluu 37 televisioitua Shakespearen näytelmää.
Tom Shakespeare Shakespeare kuuluu kveekareihin. Hän on kirjoittanut näytelmiä ja toiminut teatterissa näyttelijänä ja teatterinjohtajana. Sukututkimusten perusteella hän saattaa olla sukua näytelmäkirjailija William Shakespearelle.
BBC Television Shakespeare Sarjaa on esitetty myös nimillä "The Shakespeare Collection" (Iso-Britannia) ja "The Complete Dramatic Works of William Shakespeare" (Yhdysvallat).
William Shakespeare 1800-luvulle tultaessa Shakespeare oli saanut Englannissa kansalliskirjailijan aseman ja alkoi tulla tunnetuksi muissakin maissa. Shakespearea mainostaneisiin kuuluivat Victor Hugo, Johann Wolfgang von Goethe ja Stendhal. Romantiikan aikana Shakespearea ylisti Samuel Taylor Coleridge. Viktoriaanisena aikana Shakespearen näytelmistä tehtiin laajamittaisia spektaakkeliversioita. George Bernard Shaw sen sijaan hyökkäsi Shakespeare-kulttia vastaan esittäen, että Ibsenin naturalismi oli tehnyt Shakespearen tuotannosta aikansa eläneen.
William Shakespeare Shakespearea arvostettiin omana aikanaan, mutta ei ylistetty. 1600-luvun lopussa klassiset ihanteet tulivat muotiin, ja monet kriitikot arvostivat Ben Jonsonia ja John Fletcheriä enemmän kuin Shakespearea. Shakespearea arvosteltiin muun muassa komedian ja tragedian sekoittamisesta. 1700-luvulla Shakespearen arvostus kasvoi Samuel Johnsonin ja Edmond Malonen julkaistua hänen töistään uudet editiot.
William Shakespeare Shakespeare kuoli 23. huhtikuuta 1616, mahdollisena syntymäpäivänään. Hän oli naimisissa Annen kanssa kuolemaansa asti. Hän jätti omaisuutensa lapsilleen, vaimolleen, sisaruksilleen ja muille sukulaisilleen. Shakespearen lapsenlapset jäivät lapsettomiksi.
William Shakespeare 1700-luvulta peräisin oleva kolmen kirjoittajan näytelmä "Double Falsehood" on todettu pohjautuvan Shakespearen kadonneeseen näytelmään "Cardenio". Royal Shakespeare Company harkitsee näytelmän ottamista ohjelmistoonsa.
William Shakespearen Kesäyön unelma "William Shakespearen Kesäyön unelma" kuvattiin Laziossa ja Toscanassa, sekä Cinecittà-elokuvastudioilla Roomassa, Italiassa. Elokuvan tapahtumat on siirretty Kreikan Ateenasta fiktiiviseen Monte Athenaan, joka sijaitsee Toscanan alueella Italiassa. Kuitenkin kaikki viittaukset Ateenaan on jätetty tekstiin.
William Shakespeare Nykyisin valtaosa tutkijoista pitää kuitenkin Shakespearen henkilöllisyyttä todistettuna. Sen sijaan on tunnettua, että monet Shakespearen näytelmät perustuivat esimerkiksi juonen osalta suurelta osin olemassa olleisiin näytelmiin, kuten ajan tapana oli. On lisäksi vakavasti pohdittu sitä, kirjoittiko Shakespeare näytelmiensä jokaisen sanan itse, vai oliko avustamassa muita dramaturgeja. Vuonna 2016 julkaistun tekstianalyysin mukaan 17:ssä Shakespearen nimissä julkaistussa näytelmässä oli myös joku toinen tekijä. Epäilyt Shakespearen näytelmien kirjoittajan henkilöllisyydestä perustunevat tähän sekä siihen, että Shakespearen elämästä tiedetään hyvin vähän.
Tom Shakespeare Thomas William Shakespeare (s. 11. toukokuuta 1966) on brittiläinen sosiologi. Hänellä on akondroplasia.
William Shakespeare 1900-luvun modernistinen vallankumous ei hylännyt Shakespearea, vaan valjasti hänet avant garden välineeksi. Saksan ekspressionistit ja Moskovan futuristit hyödynsivät Shakespeare-aiheita. Shakespeare vaikutti Bertolt Brechtin eeppiseen teatteriin. Runoilija ja kriitikko T. S. Eliot argumentoi Shawia vastaan sanoen, että Shakespearen ”primitiivisyys” teki tästä aidosti modernin. T. S. Eliotin ja G. Wilson Knightin kritiikin uusi koulukunta tutki Shakespearen kuvastoa aiempaa tarkemmin. 1950-luvulta alkaen moderni tutkimus vaihtui postmoderniksi, ja 1980-alkaen Shakespeare-tutkimukseen on liittynyt strukturalismin ja feminismin kaltaisia liikkeitä.
Shakespearen sonetit Shakespearen sonetit on syntytavaltaan arvoituksellinen William Shakespearen rakkausrunojen kokoelma vuodelta 1609. Kirjallisuuden tutkijat ovat erimielisiä sen alkuperästä, merkityksestä ja siinä kuvatuista henkilöistä. Runot on kirjoitettu sonettimuotoon, ja ne kuvastavat runoilijan sisäpiirin näkemyksiä moraalista, etiikasta ja seksuaalisuudesta. Shakespearella on ollut pyrkimys kuvata rakkaus mahdollisimman kattavasti sen eri puolilta. Yksi keskeinen aihe on, että runous kestää ikuisesti.
William Shakespeare Noin vuonna 1611 Shakespeare palasi takaisin Stratfordiin ja asui siellä pysyvästi vuodesta 1614 alkaen terveytensä heikennyttyä. Globe-teatteri paloi vuonna 1613, mutta se rakennettiin uudelleen seuraavana vuonna. Palossa saattoi tuhoutua Shakespearen näytelmien käsikirjoituksia.
William Shakespeare Vuonna 1592 Shakespearen nimi mainitaan ensimmäisen kerran Lontoon teatteripiireissä, kun tämän ”entisen näyttelijän” kirjoittama näytelmätrilogia "Henrik VI" todettiin suureksi menestykseksi. Vuoteen 1592 mennessä Shakespeare oli kirjoittanut mahdollisesti jo ainakin viisi näytelmää. Noihin aikoihin Lontoon teatterit suljettiin toistuvasti ruttoepidemioiden vuoksi, mikä antoi Shakespearelle aikaa kirjoittaa näytelmien välissä myös runoutta.
National Portrait Gallery (Lontoo) Museon tunnetuimpia teoksia on William Shakespearen muotokuva, vaikka ei olekaan varmaa, esittääkö maalaus todella Shakespearea.
William Shakespeare Shakespearen aikana näytelmiä painettiin paperin koon mukaan kvartto- ja foliopainoksina. Foliopainoksia tehtiin neljä, joista vuonna 1623 julkaistu, 36 näytelmää sisältänyt ensimmäinen folio on tärkein lähde Shakespearen näytelmistä. Aiemmin tehdyt halvemmat kvarttojulkaisut ovat monesti huonoja, jopa näyttelijöiden ulkomuistista kopioimia.
William Shakespeare Se, että Shakespeare toimi myös näyttelijänä, voidaan todistaa muun muassa sillä, että hänen on kirjattu esiintyneen kuningatar Elisabetille vuonna 1594. Näyttö siitä, että hän oli kiinnostunut teatterista voidaan osoittaa sillä, että Shakespeare oli Lord Chamberlain's Company -nimisen teatteriyhtiön osaomistaja vuosina 1594 ja 1595. Shakespearen läsnäolon teatteripiireissä todistavat myös merkinnät siitä, että hän oli yksi Globe-teatterin omistajista vuonna 1599. Vuonna 1603 Shakespeare sai myös uuden asiakkaan, Englannin tuolloisen kuninkaan Jaakko I:n, jonka ansiosta hänestä tuli suosittu hoviesityksissä. Shakespearen runoilijan urasta puolestaan todistaa Francis Mereksen hyökkäys häntä vastaan vuonna 1598. Meres sanoo teoksessaan "Palladis Tamia" Shakespearen töiden olevan ”sokeroituja sonetteja yksityisten ystäviensä keskuudessa”. Samassa teoksessa Meres kehuu Shakespearea hänen ”erinomaisista” komedioistaan ja tragedioistaan.
William Shakespearen Romeo ja Julia Elokuvan vuoropuhelu on täysin Shakespearen mukaista. Kuvat ovat sen sijaan hyvin nykyaikaisia. Samoin näytelmän kuoron ovat korvanneet televisio ja uutislähetykset.
Macbeth Macbeth on William Shakespearen kirjoittama näytelmä. Se perustuu Skotlannin todellisen kuninkaan Macbethin vaiheisiin, mutta ei ole historiallisesti tarkka. Macbeth on Shakespearen säilyneistä tragedioista lyhin.
William Shakespeare Shakespearen kirjallinen perintö jälkimaailmalle on mitä runsain: 37 näytelmää, 154 sonettia, kaksi pitkää kertovaa runoelmaa ja lisäksi paljon muita runoja.
Useita Shakespearen näytelmiä on pidetty Englannin ja koko länsimaiden kirjallisuuden suurimpiin kuuluvina. Hänen näytelmänsä kattavat tragedian, historian ja komedian. Shakespearen teoksia on käännetty useimmille nykyaikaisille kielille ja niitä esitetään jatkuvasti ympäri maailmaa. Näytelmille ominaista on psykologinen henkilökuvaus, luonteva dialogi, draamallinen jännite ja kielellinen taituruus. Myös Shakespearen sonetteja arvostetaan paljon. Shakespeare on Guinnessin ennätysten kirjan mukaan kaikkien aikojen käännetyin kirjailija: hänen teoksiaan oli lokakuuhun 2005 mennessä käännetty ainakin 116 kielelle.
Delia Bacon Delia Salter Bacon (2. helmikuuta 1811 – 2. syyskuuta 1859) oli yhdysvaltalainen opettaja ja kirjailija, joka uskoi, että William Shakespearen näytelmät olivat todellisuudessa eri henkilöiden kirjoittamia. Hänen omien kirjojensa joukossa on hänen ajatuksiaan Shakespearesta käsittelevä "The Philosophy of the Plays of Shakespeare Unfolded" (1857).
Avery Brooks 2003 Brooks esitti pääosaa "The Oedipus Plays" -näytelmässä "Shakespeare Theatre"ssa (Washington DC). Hän esiintyi myös Kuningas Learin pääosassa Yalessa. 2005 Brooks näytteli jälleen "Othello"n pääosaa, tällä kertaa Shakespeare Theatre Companyn tuotannossa, jonka ohjasi tunnettu Michael Kahn. Brooks oli yksi 15 "Shakespeare Theatre Companyn" näyttelijöistä, jotka saivat "William Shakespeare Award for Classical Theatre" palkinnon 2007. Hän palasi "Shakespeare Theatre Companyyn" syksyllä 2007 näyttelemään pääosaa Christopher Marlowe "Tamburlaine"ssä.
Henrik V (Englanti) Henrik V on päähenkilö William Shakespearen näytelmässä "Henrik V" (1599). Hän on myös eräs päähenkilöistä Shakespearen näytelmissä "" (1596-1597) ja "" (1597-1599).
Kuningas Lear Kuningas Lear on William Shakespearen tunnetuimpia tragedioita. Se on kirjoitettu luultavasti vuonna 1605 ja perustuu vanhaan brittiläiseen kuningas Leirin taruun. Tarina oli yleisesti tunnettu Shakespearen aikoihin, kuten monet muutkin tarinat, joihin hänen näytelmänsä perustuvat. Miljöönä on epähistoriallinen muinainen Britannia, todellisuudessa Shakespearen oma aika, kuten hänen muissakin näytelmissään.
William Shakespeare Shakespeare haudattiin Stratford-upon-Avonin Pyhän kolminaisuuden kirkkoon. Hänen pääkallonsa ei ilmeisesti ole haudassa, minkä vuoksi jotkut arkeologit uskovat, että hauta ryöstettiin 1700-luvulla ja kallo varastettiin.
Henrik V (näytelmä) Henrik V () on William Shakespearen viisinäytöksinen näytelmä, jonka aiheena on Englannin kuningas Henrik V. Se on neljäs osa Shakespearen toisessa tetralogiassa, jonka muut osat ovat "Rikhard II", "" ja "".
Edvard III (näytelmä) Edvard III () on on Englannin kuningas Edvard III:sta kertova näytelmä. Sen kirjoittajaksi on usein epäilty William Shakespearea, mutta asiasta ei ole varmuutta. Näytelmä ilmestyi painettuna vuonna 1596, mutta tekijää ei mainittu. Vasta 1700-luvulla alettiin arvella, että näytelmä saattaa olla Shakespearen kirjoittama. Vuosien mittaan yhä useammat kirjallisuudentutkijat ovat alkaneet uskoa, että kirjoittaja on Shakespeare.
William Shakespeare Shakespearen vaikutus englannin kieleen oli merkittävä. Hän keksi yli 1 700 yleisesti käytössä olevaa sanaa (muiden muassa "birthplace", "champion", "cold-blooded", "fixture", "gossip", "outbreak" ja "torture").
William Shakespeare Tiedot 1580-luvun puolivälistä eteenpäin ovat niukat. Elämäkertoja Anthony Holdenin mukaan Shakespeare muutti Lontooseen ehkä vuonna 1587, jolloin "The Queen's Men"-näyttelijäseurue kävi Stratfordissa.
Windsorin iloiset rouvat Windsorin iloiset rouvat, (The Merry Wives of Windsor), on William Shakespearen noin vuonna 1602 ensiesityksensä saanut näytelmä. Se on Shakespearen kolmas näytelmä, joka kertoo ritari Falstaffista.
Myrsky (näytelmä) Myrsky () on William Shakespearen kirjoittama näytelmä. Sitä pidetään yleisesti viimeisenä Shakespearen yksin kirjoittamana näytelmänä. Näytelmän kirjoittaminen on ajoitettu vuosiin 1610–11. Myrsky luokitellaan komediaksi tai romanssiksi.
William Shakespeare Teoreetikkoja, joiden mielestä näytelmät kirjoitti joku muu kuin nuoruudessaan Stratfordissa elänyt Shakespeare, kutsutaan antistratfordlaisiksi. Teoriaa monista kirjoittajista kannatti jo 1800-luvulla muiden muassa Delia Bacon.
William Shakespeare Shakespearen tragedinen kausi kesti noin vuodet 1600–1608. Siihen kuuluvat maineikkaimmat tragediat "Othello", "Macbeth", "Hamlet" ja "Kuningas Lear". Viimeisenä kautenaan Shakespeare siirtyi romansseihin ja tragikomedioihin, kuten "Talvinen tarina" ja "Myrsky". Myöhäiskauden romanttiset näytelmät sisältävät usein onnellisen lopun, sekä taikuutta ja muita fantasiaelementtejä. Rajanveto kausien välillä on kuitenkin epätarkka ja muitakin luokittelutapoja on esitetty.